Η **εθνική ομάδα ποδοσφαίρου της Βουλγαρίας** (βουλγαρικά: *Национа̀лен отбо̀р по фу̀тбол на Бъ̀лга̀рия*) εκπροσωπεί τη Βουλγαρία στις διεθνείς διοργανώσεις ποδοσφαίρου και ελέγχεται από τη Βουλγαρική Ποδοσφαιρική Ένωση (БФС), μέλος της Ένωσης Ευρωπαϊκών Ποδοσφαιρικών Ομοσπονδιών (UEFA).

Η έδρα της εθνικής Βουλγαρίας είναι το Εθνικό Στάδιο Βασίλ Λέφσκι, που βρίσκεται στην πρωτεύουσα Σόφια. Η καλύτερη επίδοση που έχει στο Παγκόσμιο Κύπελλο, είναι το 1994 στις Ηνωμένες Πολιτείες, όταν και έφτασε στον ημιτελικό, όπου αποκλείστηκε από την Ιταλία. Στον μικρό τελικό ηττήθηκε καταλαμβάνοντας την 4η θέση. Η δυναμική της τα τελευταία χρόνια έχει εξασθενίσει, καθώς η τελευταία της παρουσία σε τελικές φάσεις διοργανώσεων εθνικών ομάδων, είναι το 2004, στο Ευρωπαϊκό Πρωτάθλημα της Πορτογαλίας, όπου μάλιστα κατέλαβε την τελευταία θέση.

Ιστορία
-------

Η εθνική ομάδα ποδοσφαίρου της Βουλγαρίας δημιουργήθηκε το 1922. Το 1923 ιδρύθηκε η Βουλγαρική Ποδοσφαιρική Ένωση και το πρώτο ματς της ομάδας πραγματοποιήθηκε στη Βιέννη στις 21 Μαΐου του 1924, γνωρίζοντας βαριά ήττα από την Αυστρία με 6-0.

### Ευρωπαϊκό Πρωτάθλημα 1968

Στο Ευρωπαϊκό Πρωτάθλημα του 1968, η Βουλγαρία κληρώθηκε στον ίδιο όμιλο με δύο ισχυρές σκανδιναβικές ομάδες, τη Νορβηγία και τη Σουηδία, όπως και την Πορτογαλία του Εουσέμπιο. Στον πρώτο της αγώνα επικράτησε επί της Νορβηγίας με σκορ 4-2. Συνέχισε το νικηφόρο σερί με νίκη 3-0 επί της Σουηδίας. Στο τελευταίο παιχνίδι του ομίλου, η Βουλγαρία κέρδισε και την Πορτογαλία με 1-0, γεγονός που επισφράγισε την πρόκριση της ομάδας στα προημιτελικά. Εκεί αντιμετώπισε την Ιταλία, την οποία νίκησε στον πρώτο αγώνα με 3-2, όμως στον επαναληπτικό ηττήθηκε με 2-0 και αποκλείστηκε, καταλαμβάνοντας την 5η θέση στη διοργάνωση.

### Παγκόσμιο Κύπελλο 1986

Η Βουλγαρία πήρε την πρόκριση για το Παγκόσμιο Κύπελλο στο Μεξικό τερματίζοντας δεύτερη στον Δ΄ Όμιλο, πίσω από τη Γαλλία με 11 πόντους, αλλά με χειρότερη διαφορά τερμάτων, μπροστά από τις ομάδες Γιουγκοσλαβία, Ανατολική Γερμανία και Λουξεμβούργο. Αυτή ήταν η πέμπτη εμφάνισή της στο Παγκόσμιο Κύπελλο.

Η Βουλγαρία κληρώθηκε στον Α΄ Όμιλο με την Ιταλία, την Αργεντινή και τη Νότια Κορέα. Στον εναρκτήριο αγώνα του Παγκοσμίου Κυπέλλου, οι Βούλγαροι παραχώρησαν ισοπαλία 1-1 με την πρωταθλήτρια της προηγούμενης διοργάνωσης Ιταλία. Το επόμενο παιχνίδι με τη Νότια Κορέα έληξε και πάλι ισόπαλο 1-1. Στο τελευταίο παιχνίδι του ομίλου ηττήθηκε με 2-0 από την Αργεντινή. Παρόλο που δεν σημείωσαν νίκη, οι Βούλγαροι προκρίθηκαν στη φάση νοκ-άουτ ως η τρίτη καλύτερη τρίτη ομάδα των ομίλων. Με αυτόν τον τρόπο, η Βουλγαρία και η Ουρουγουάη έγιναν οι πρώτες χώρες που προκρίθηκαν στη φάση νοκ-άουτ χωρίς να κερδίσουν ούτε ένα παιχνίδι στον πρώτο γύρο. Στη φάση των 16, η Βουλγαρία αντιμετώπισε το Μεξικό και έχασε με 2-0.

### Παγκόσμιο Κύπελλο 1994

Μία από τις σημαντικότερες ημερομηνίες στην ιστορία του ποδοσφαίρου της Βουλγαρίας είναι η 17η Νοεμβρίου του 1993, όταν ο Εμίλ Κονσταντίνοφ σκόραρε δύο γκολ κερδίζοντας έτσι τη Γαλλία στο Παρίσι, με το δεύτερο γκολ μάλιστα στα τελευταία δευτερόλεπτα του αγώνα, δίνοντας έτσι στη Βουλγαρία την πρόκριση για το Παγκόσμιο Κύπελλο στις Ηνωμένες Πολιτείες το 1994, και αποκλείοντας τη Γαλλία από τα τελικά της διοργάνωσης. Υπό την τεχνική ηγεσία του Ντίμιταρ Πένεφ, η ομάδα με επικεφαλής τους παίκτες, όπως ο Χρίστο Στόιτσκοφ, Γιορντάν Λέκοφ και ο Κράσιμιρ Μπαλάκοφ αναφέρεται ως η «χρυσή γενιά».

Η Βουλγαρία κληρώθηκε στον ιδιαίτερα δύσκολο Δ΄ Όμιλο με την Αργεντινή, τη Νιγηρία, και την Ελλάδα. Πριν από το 1994, οι Βούλγαροι δεν είχαν κερδίσει αγώνα στις προηγούμενες πέντε εμφανίσεις σε Παγκόσμια Κύπελλα Ποδοσφαίρου. Ο πρώτος αγώνας έληξε με ήττα 3-0 από τη Νιγηρία στο Ντάλας, πυροδοτώντας τότε έντονα αρνητικά εσωτερικά σχόλια για την ομάδα. Παρά το κακό ξεκίνημα, ωστόσο, η ομάδα στον δεύτερο αγώνα κέρδισε με εντελώς αναπάντεχο σκορ 4-0 εναντίον της Ελλάδας, που μετείχε για πρώτη φορά σε τελική φάση Παγκοσμίου Κυπέλλου, μέσα στο Σικάγο και στον τρίτο αγώνα κατάφερε μια ακόμα πιο σοκαριστική νίκη με 2-0 εναντίον της Αργεντινής στο Ντάλας. Η Βουλγαρία συνέχισε στον επόμενο γύρο, όπου αντιμετώπισε το Μεξικό στο Giants Stadium λίγο έξω από την πόλη της Νέας Υόρκης. Ο αγώνας έληξε 1-1 και εφόσον δεν σημειώθηκαν γκολ στην παράταση, οι ομάδες οδηγήθηκαν στη διαδικασία των πέναλτι. Ο αρχηγός της ομάδας Μπόρισλαβ Μιχάιλοφ έσωσε τα τρία πρώτα πέναλτι στη σειρά, σπάζοντας το ρεκόρ του Παγκοσμίου Κυπέλλου, και έτσι η Βουλγαρία κέρδισε 3-1 στα πέναλτι. Στην προημιτελική φάση και πάλι στην πόλη της Νέας Υόρκης, η Βουλγαρία αντιμετώπισε την τότε παγκόσμια πρωταθλήτρια Γερμανία. Ο Λόταρ Ματέους σκόραρε με πέναλτι. Οι Βούλγαροι, ωστόσο, κατάφεραν να γυρίσουν το παιχνίδι με δύο γκολ των Χρίστο Στόιτσκοφ και Γιορντάν Λέκοφ, δίνοντάς τους τη νίκη με 2-1. Εκατομμύρια Βούλγαροι γιόρτασαν τη νίκη στη βουλγαρική πρωτεύουσα Σόφια και σε άλλες πόλεις της Βουλγαρίας. Έχοντας φτάσει στα ημιτελικά, αυτή ήταν η καλύτερη επίδοση της Βουλγαρίας σε Παγκόσμιο Κύπελλο. Στον ημιτελικό αγώνα και πάλι στην πόλη της Νέας Υόρκης, έχασαν σκανδαλωδώς (έβαλε το χέρι του και ο διαιτητής) με 2-1 από την Ιταλία. Η Βουλγαρία στη συνέχεια ταξίδεψε σε όλη τη χώρα αλλάζοντας τρεις ζώνες ώρας στο Pasadena Rose Bowl λίγο έξω από το Λος Άντζελες για να παίξει με τη Σουηδία, οι παίκτες της οποίας δεν χρειάστηκε να ταξιδέψουν, καθώς ο ημιτελικός που είχαν παίξει εναντίον της Βραζιλίας διεξήχθη στο Rose Bowl. Η Σουηδία νίκησε εύκολα τη Βουλγαρία με το ευρύ 4-0, έτσι η ομάδα τερμάτισε στην 4η θέση της διοργάνωσης.

Μετά τη λήξη της διοργάνωσης, στον Χρίστο Στόιτσκοφ απονεμήθηκε το Χρυσό Παπούτσι για τον πρώτο σκόρερ, μαζί με τον Ρώσο Ολέγκ Σαλένκο, καθώς αμφότεροι είχαν σκοράρει έξι γκολ στη διοργάνωση. Λίγο αργότερα, τον Δεκέμβριο του 1994, στον Στόιτσκοφ απονεμήθηκε και το τρόπαιο FIFA Ballon D'or, ως ο πρώτος Βούλγαρος στην ιστορία που του απονεμήθηκε το συγκεκριμένο βραβείο. Ο Κράσιμιρ Μπαλάκοφ πλαισιώθηκε στην ομάδα των all-star μαζί με τον Στόιτσκοφ.

Αξιόλογοι ποδοσφαιριστές
------------------------

* Γκεόργκι Ασπαρούχοφ
* Κράσιμιρ Μπαλάκοφ
* Γιορντάν Λέτσκοφ
* Χρίστο Στόιτσκοφ

Παραπομπές
----------

1. ↑  «Bulgaria - Association Information». FIFA.com. 1 Ιουλίου 2016. Αρχειοθετήθηκε από το πρωτότυπο στις 16 Φεβρουαρίου 2018. Ανακτήθηκε στις 20 Αυγούστου 2016.
2. ↑  Павлов, Стоимен (2014-06-24). «Българският футбол чества исторически годишнини на фона на нерадостна реалност» (στα Bulgarian). *Radio Bulgaria* (София: Българско национално радио).. Ανακτήθηκε στις 1 August 2015.
3. ↑  Austria vs Bulgaria match report at EU-Football.info
4. ↑  «Classic Qualifier: Les Bleus' American nightmare». FIFA. 10 Σεπτεμβρίου 2015. Αρχειοθετήθηκε από το πρωτότυπο στις 30 Μαρτίου 2016. Ανακτήθηκε στις 26 Μαρτίου 2016.
5. ↑  «Three Footballers from Bulgaria's Golden Generation to Join Stoichkov's Birthday Show». Novinite. 8 Δεκεμβρίου 2015. Ανακτήθηκε στις 26 Μαρτίου 2016.
6. ↑  «1994 FIFA World Cup USA: Groups». FIFA. Αρχειοθετήθηκε από το πρωτότυπο στις 12 Σεπτεμβρίου 2016. Ανακτήθηκε στις 26 Μαρτίου 2016.
7. ↑  «Group D: Nigeria vs. Bulgaria». FIFA. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 26 Μαρτίου 2016.
8. ↑  «Group D: Bulgaria vs. Greece». FIFA. Αρχειοθετήθηκε από το πρωτότυπο στις 4 Οκτωβρίου 2017. Ανακτήθηκε στις 26 Μαρτίου 2016.
9. ↑  «Group D: Argentina vs. Bulgaria». FIFA. Αρχειοθετήθηκε από το πρωτότυπο στις 9 Ιουνίου 2016. Ανακτήθηκε στις 26 Μαρτίου 2016.
10. ↑  «Round of 16: Mexico vs. Bulgaria». FIFA. Αρχειοθετήθηκε από το πρωτότυπο στις 11 Αυγούστου 2016. Ανακτήθηκε στις 26 Μαρτίου 2016.
11. ↑  «Bulgarian underdogs catch champions off guard». FIFA. Αρχειοθετήθηκε από το πρωτότυπο στις 1 Σεπτεμβρίου 2016. Ανακτήθηκε στις 26 Μαρτίου 2016.
12. ↑  «Semi-finals: Bulgaria vs. Italy». FIFA. Αρχειοθετήθηκε από το πρωτότυπο στις 11 Αυγούστου 2016. Ανακτήθηκε στις 26 Μαρτίου 2016.
13. ↑  «1994 FIFA World Cup USA -Teams: Sweden». FIFA. Αρχειοθετήθηκε από το πρωτότυπο στις 20 Νοεμβρίου 2015. Ανακτήθηκε στις 26 Μαρτίου 2016.
14. ↑  «Match for Third Place: Sweden vs. Bulgaria». FIFA. Αρχειοθετήθηκε από το πρωτότυπο στις 23 Φεβρουαρίου 2015. Ανακτήθηκε στις 26 Μαρτίου 2016.
15. ↑  «1994 FIFA World Cup USA: Awards». FIFA. Αρχειοθετήθηκε από το πρωτότυπο στις 22 Αυγούστου 2016. Ανακτήθηκε στις 26 Μαρτίου 2016.
16. ↑  Molinaro, John F. (5 January 2011). «History of the Ballon d'Or». CBC Sports.. Ανακτήθηκε στις 26 March 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνική Βουλγαρίας (ποδόσφαιρο ανδρών)** |

* Επίσημος ιστότοπος

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Εθνικές ομάδες ποδοσφαίρου ανδρών Ευρώπης (UEFA) |
| --- |
|  |
| Ενεργές | 
* Αγγλία
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βέλγιο
* Βόρεια Ιρλανδία
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Γιβραλτάρ
* Δανία
* Ελβετία
* Ελλάδα
* Εσθονία
* Ιρλανδία
* Ισλανδία
* Ισπανία
* Ισραήλ
* Ιταλία
* Καζακστάν
* Κοσσυφοπέδιο
* Κροατία
* Κύπρος
* Λετονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Νήσοι Φερόες
* Νορβηγία
* Ολλανδία
* Ουαλία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σκωτία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |
|  |
| Δεν υφίστανται πλέον | 
* Ανατολική Γερμανία
* Γιουγκοσλαβία
* Ε.Σ.Σ.Δ. (ΚΑΚ)
* Ιρλανδία (1882–1950)
* Ρωσική Αυτοκρατορία
* Σάαρλαντ
* Σερβία και Μαυροβούνιο
* Τσεχοσλοβακία
 |

 |

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
 |

 |